Haveluliku

Ko Haveluliku ko e kiʻi kolo ia ʻi he vahe hahake ʻo Tongatapu, tafaʻaki he Hala Liku ʻi he hahake ʻo Tatakamotonga pea ofi ki Fātumu.

ʻOku tuʻu ʻi ai ʻi he matāfonua ko ʻene ʻana ʻiloa, ko e ʻAnahulu, ʻoku lahi ʻa e fanga pekepekatea nofo ʻi loto.

ʻI loto kolo ʻoku ʻi ai ʻa e ngaahi maka (liku) lahi ʻe fā, ʻoku ui ko e makatolo ʻa Maui. ʻOku pehē naʻe lī ʻa e ngaahi maka ni ʻe Maui mei ʻEua ki heni, ʻi he taimi tatau naʻe keli ʻe ia ʻa ʻAnahulu. Vakai foki ki Kalaʻau.

Ko e tofiʻa ʻo Tungī (tafaʻaki ʻuta), mo e puleʻanga ʻo e Tonga (tafaʻaki liku ʻo e hala).

category:Tongatapu & takatakai